ועדת הכספים, כנסת 21, פרוטוקול מספר 10, 2019-06-05 14:25

משה גפני: אני מחדש את ישיבת ועדת הכספים.

משה גפני: אנחנו עוברים לשינויים בתקציב, יש לנו רשימה ארוכה כאורך הגלות.

משה גפני: מתחילים בבקשה מס' - - -

מיקי לוי: אני רוצה להגיד לפרוטוקול ולהזכיר לאדוני שיש רוויזיה שלי על הכול.

משה גפני: אחרי שיאושר.

משה גפני: קודם אני רוצה לאשר.

משה גפני: יהיו כאלה שלא תגיש עליהן רוויזיה.

אורית פרקש הכהן: רגע, יש לי הצעה לסדר.

אורית פרקש הכהן: אני רוצה לדבר על זה שקיבלנו עכשיו העברות של מיליארדי שקלים, שזה כמעט 90% מכל העודפים של שנה שעברה, בזמן שאנחנו בעצם בתקופה שיש חריגה משמעותית מיעד הגירעון בתקציב המדינה, חריגה בהיקפים של כמעט עשרה מיליארד שקלים.

אורית פרקש הכהן: אני לא יודעת איך אנחנו יכולים לקיים את הדיון הזה בלי שאנחנו יודעים איך נראית התמונה הגדולה.

משה גפני: תכף תראי איך אנחנו יכולים לקיים את הדיון.

אורית פרקש הכהן: שנייה, אני רוצה להשלים.

אורית פרקש הכהן: אנחנו מעבירים עכשיו תקציבים בהנחה שכאילו העסקים כרגיל.

אורית פרקש הכהן: מעבירים תקציבים לפרויקטים לתיירות לחו"ל, תקציבים למשרד החוץ, לנשיא המדינה, ללשכות, לפרויקטים במשרד ראש הממשלה.

אורית פרקש הכהן: אבל אם אנחנו בבור ענק, אולי צריך לעשות קיצוצים ולהשתמש בכסף הזה לדברים אחרים.

אורית פרקש הכהן: אני מבקשת שיהיה דיון שבו אגף התקציבים יציג לנו את מצב העמידה בתקציב המדינה, לפני שמתחילים את הדיון הזה.

אורלי פרומן: אני מצטרפת לבקשה של חברת הכנסת פרקש.

משה גפני: בסדר.

משה גפני: אני מסכים שצריך לקיים את הדיון הזה, זה ברור לחלוטין - - -

אורית פרקש הכהן: אנחנו מדברים על החור שבגרוש בלי לראות את הגרוש.

משה גפני: את יכולה להגיד שנקיים דיון על הגירעון, אבל בינתיים הכול ייעצר.

משה גפני: אי אפשר לעשות את הדבר הזה.

משה גפני: כן אפשר להצביע נגד.

אורית פרקש הכהן: אבל למה אי אפשר לבקש הצגה קצרה, חצי שעה, על מצב התקציב ועמידה ביעדי הגירעון?

אורית פרקש הכהן: הרי ההחלטות פה מצטברות למיליארדי שקלים.

משה גפני: אני בעד לקיים את הדיון הזה.

אורית פרקש הכהן: אנחנו מצביעים כאילו אנחנו במצב שגרה, אבל קודם אנחנו צריכים לדעת את התמונה הכוללת.

יעקב מרגי: עדיין לא הצבענו.

יעקב מרגי: נראה לך שאני אצביע בלי פיקוח?

אורית פרקש הכהן: אבל אתה עכשיו מאשר את זה, בלי שאתה יודע מה המצב של התקציב.

יעקב מרגי: חכי.

משה גפני: הבקשה הראשונה, בקשה מס' 01-002, על נשיא המדינה, לשימוש בעודפים.

משה גפני: אז מה את אומרת?

משה גפני: לא לאשר?

אורית פרקש הכהן: אני אומרת שאם אנחנו בחריגה של עשרה מיליארד שקלים מהגירעון אז יש דברים פה שצריך להשתמש בכסף שלהם לטובת דברים אחרים, יותר חשובים אולי.

אורית פרקש הכהן: יש פה הרבה דברים שמצריכים לדעת מהי התמונה הכללית.

אורית פרקש הכהן: בא אגף התקציבים?

אורית פרקש הכהן: שיתכבד ויבזבז עליי עוד רבע שעה ויסביר לי באיזה מציאות אני חיה, ואז נבין מה דחוף ומה לא דחוף.

משה גפני: יש בפנייה הזאת תשלומי ארנונה, שכירות, אבטחה של הנשיא, תשלום לאלמנותיהם של נשיאי המדינה הקודמים.

משה גפני: אלה דברים שגרתיים שוטפים שאין בהם שום דבר מיוחד, פשוט חודשים ארוכים לא טיפלו בהם.

אורית פרקש הכהן: בסעיף ג' יש תוכנית הכשרה למאבטחים.

אורית פרקש הכהן: אם אנחנו בבור תקציבי, אולי צריך לקצץ פה ולהשתמש בכסף הזה לדברים אחרים, לפני שנטיל מיסים.

משה גפני: ההצעה שלך היא הצעה טובה, אבל אני מתנגד לה בגלל שהדברים שפה הם דברים שגרתיים, דברים שוטפים.

משה גפני: אבל באמת צריך לקיים דיון על הגירעון.

אורית פרקש הכהן: זה בסך הכול הצגה של 20 דקות.

משה גפני: אוקיי, רבותיי - - -

אורית פרקש הכהן: חבר הכנסת גפני, זה לא ענייני.

משה גפני: מה לא ענייני?

אורית פרקש הכהן: צריך לתת לנו לדעת מה המצב בבור התקציבים.

אורית פרקש הכהן: צריך לדעת עד כמה המצב חמור.

אורית פרקש הכהן: אנשי אגף התקציבים פה, למה שהם לא ישיבו לי?

משה גפני: אנחנו נהיה חייבים לקיים את הדיון הזה.

אורית פרקש הכהן: אבל רק אחרי שנאשר מאות מיליארדים?

משה גפני: מי ממשרד האוצר עונה?

שירה עמיאל: אני שירה עמיאל, מאגף תקציבים.

שירה עמיאל: אני עונה לפנייה 01.

משה גפני: תעני לה בעניין הגירעון.

אורית פרקש הכהן: האם אפשר לקבל תמונה כללית על מצב הגירעון התקציבי?

שירה עמיאל: אני מתייחסת לפנייה 01-002, עודפים בית הנשיא - - -

משה גפני: למה אתם מביאים את הפניות האלה לפני שאתם מסבירים לנו מה המצב של הגירעון?

אורית פרקש הכהן: נכון, אנחנו רוצים קודם הרצאה קצרה על העמידה אל מול התקציב.

אורית פרקש הכהן: מה מצב הגירעון.

דביר ז'ורנו: אני דביר, רפרנט בצוות מאקרו תחת יוגב.

דביר ז'ורנו: הדיון שהתבקשנו להגיע אליו הוא לגבי פניות תקציביות.

דביר ז'ורנו: אם רוצים לקיים דיון לגבי הגירעון - - -

אורית פרקש הכהן: אבל אתה יודע מה המצב.

משה גפני: רגע.

משה גפני: אני שואל אותך שאלה אחרת.

משה גפני: הבאתם פניות תקציביות; אני שואל אותך האם הפניות התקציביות האלה לא יעמיקו את הבור התקציבי, מה שיגרום נזק עצום לכלכלה.

דביר ז'ורנו: העודפים מועברים בהתאם לסעיף 13 בחוק יסודות התקציב, זה לא משהו - - -

אורית פרקש הכהן: סליחה, זה לא תשובה.

דביר ז'ורנו: העמדה שלנו היא שהמצב התקציבי הנוכחי לא אמור לעצור אותנו.

דביר ז'ורנו: אם היינו חושבים אחרת, לא היינו מביאים את הפניות האלה לפה.

דביר ז'ורנו: אלה כספים שחויבו.

דביר ז'ורנו: כספים שאנחנו מחויבים לשלם אותם לפי חוק.

דביר ז'ורנו: יש ספקים שמחכים לכסף הזה.

דביר ז'ורנו: למשל, במשרד החינוך שנת התקציב ושנת הלימודים לא מותאמות זו לזו, ויש ספקים שמחכים לכסף הזה.

משה גפני: תודה.

משה גפני: תסבירי בבקשה את הפנייה.

שירה עמיאל: זו פנייה של בית הנשיא.

שירה עמיאל: מדובר בהעברת עודפים בסכום של 6,365,000 שקלים, בחלוקה לשתי תוכניות.

שירה עמיאל: מרבית הכסף הוא בגין התקשרויות חוצות שנה שקשורות בטיפול שוטף ובמרכז המבקרים שיוקם בבית הנשיא, כמפורט כאן; ויש עוד סכום קטן לטיפול בלשכות נשות נשיאים לשעבר.

משה גפני: מי בעד אישור ההודעה הזאת?

משה גפני: מי נגד?

משה גפני: מי נמנע?

משה גפני: בעד ההודעה – רוב ההודעה אושרה.

משה גפני: ההודעה אושרה.

מיקי לוי: רוויזיה.

משה גפני: גם על הנשיא?

מיקי לוי: אתה יודע מה, ליבי ביום הזה איתם – אני מוריד את הרוויזיה.

משה גפני: אוקיי.

משה גפני: פנייה 04-006, מטה משרד ראש הממשלה.

משה גפני: מרגי, תחליף אותי לכמה דקות.

שירה עמיאל: הפנייה נועדה להעברת סכום של 451,046,000 שקלים עודפים משנת 2018 לשנת 2019 במשרד ראש הממשלה.

שירה עמיאל: אלה העודפים בחלוקה לתוכניות: פרויקט "מדע בונה חברה", התקשרויות מול לפ"מ - - -

מיקי לוי: לא שמענו, תגידי למה מיועד הכסף.

שירה עמיאל: כמו שמפורט פה, מדובר על עודפים שנוצרו בפרויקטים שונים, למשל: התקשרות עם חברות ייעוץ, פרויקט "מדע בונה חברה", התקשרויות מול לפ"מ ומול היחידה לשילוב יוצאי אתיופיה באגף ממשל וחברה ועוד.

מיקי לוי: איזה אלופים אתם שהכנסתם את עולי אתיופיה לתוך העניין הזה.

שירה עמיאל: בנוסף, מדובר בעודפים שנוצרו בהתחייבות בשנת 2018.

שירה עמיאל: בנוסף, יש פה פנייה ל"ישראל דיגיטלית", למשרד הנגב והגליל, לנציבות ולמשרד המודיעין.

שירה עמיאל: ככל שיש שאלות ספציפיות נשמח לענות באופן ממוקד.

יעקב מרגי: היטבת להסביר, אני לא מאמין שיהיו שאלות.

אורית פרקש הכהן: לי יש שאלה.

אורית פרקש הכהן: סליחה, אבל אני עדיין לא קיבלתי תשובה מדביר לגבי מצב החריגה מיעד הגירעון.

אורית פרקש הכהן: אני רוצה תשובה כללית.

אורית פרקש הכהן: מחלקת מאקרו יודעים את זה, הוא לא צריך דיון מיוחד בשביל זה.

אורית פרקש הכהן: אם אגף המאקרו באגף תקציבים לא יודע את זה, אנחנו בבעיה.

יעקב מרגי: הוא לא חייב לענות על כל שאלה, מה זה פה, שלב מתן עדויות.

אורית פרקש הכהן: אבל אני ביקשתי שהוא ישיב.

יעקב מרגי: בעל תפקיד מגיע עם יעד מסוים לדיון.

יעקב מרגי: אם יהיה דיון על יעד הגירעון - - -

אורית פרקש הכהן: אבל יו"ר הוועדה גפני אמר לו להשיב לי ואז היא עברה לנשיא.

יעקב מרגי: כל יו"ר והשיגעון שלו.

יעקב מרגי: אני יו"ר עשר דקות, תסבלי אותי.

אורית פרקש הכהן: יש לך תשובה לשאלה?

יעקב מרגי: בקצרה.

דביר ז'ורנו: אני יכול להגיד שלפי התחזית האחרונה שהגשנו לממשלה ואושרה בממשלה בחודש ינואר, הגירעון צפוי לעמוד על 3.6.

דביר ז'ורנו: זה מה שאני יכול לומר.

אורית פרקש הכהן: כמה זה במיליארדים?

דביר ז'ורנו: 3.6% מהתוצר.

יעקב מרגי: טוב, מי בעד הודעה 04-006?

יעקב מרגי: מי נגד?

יעקב מרגי: מי נמנע?

יעקב מרגי: בעד ההודעה – רוב ההודעה אושרה.

יעקב מרגי: ההודעה אושרה.

מיקי לוי: רוויזיה.

טמיר כהן: עמוד 18, משרד הפנים.

יעקב מרגי: הודעה 06-003, של משרד הפנים.

יעקב מרגי: מי מסביר?

דביר ז'ורנו: אני אסביר את זה.

דביר ז'ורנו: מדובר בהעברה בסכום של 106 מיליון שקלים מסעיף 06 משנת הכספים 2018 כעודף לשימוש בשנת הכספים 2019.

דביר ז'ורנו: בין היתר יש כאן 61 מיליון לתוכנית פעולות הנהלה, 10 מיליון לתוכנית הפיקוח הארצי על הבחירות, ו-11 מיליון לשירותי דת.

יעקב מרגי: מי בעד אישור הודעה 06-003 של משרד הפנים?

יעקב מרגי: מי נגד?

יעקב מרגי: אין.

יעקב מרגי: מי נמנע?

יעקב מרגי: שניים.

יעקב מרגי: בעד ההודעה – רוב ההודעה אושרה.

יעקב מרגי: ההודעה אושרה.

מיקי לוי: רוויזיה.

יעקב מרגי: אי אפשר לעשות רוויזיה אחת על הכול?

אייל לב-ארי: לא.

טמיר כהן: עמוד 27, המשרד לביטחון פנים.

יעקב מרגי: הודעה מס' 07-004, המשרד לביטחון הפנים.

יונתן פלורסהיים: שלום, אני יונתן פלורסהיים, מאגף תקציבים.

יונתן פלורסהיים: הפנייה נועדה להעביר עודפי תקציב משנת 2018 לשנת 2019 בהיקף של 484 מיליון שקלים מתקציב המשרד לביטחון פנים.

יונתן פלורסהיים: הסיבות העיקריות הן תשלומים עבור שירותים שניתנו במהלך הרבעון האחרון של שנת 2018 וכן אספקה של רכש של ניידות משטרה וכבאיות.

יעקב מרגי: פעילות שוטפת.

יונתן פלורסהיים: כן.

יונתן פלורסהיים: מדובר על משטרת ישראל, שירות בתי הסוהר, כבאות, הרשות להגנה על עדים והמשרד לביטחון פנים.

מיקי לוי: אלה דברים ראויים.

יעקב מרגי: מי בעד הודעה 07-004 של המשרד לביטחון פנים?

יעקב מרגי: מי נגד?

יעקב מרגי: אין מתנגדים ואין נמנעים.

יעקב מרגי: בעד ההודעה – פה אחד ההודעה אושרה.

מיקי לוי: רוויזיה.

טמיר כהן: עמוד 33, משרד המשפטים.

יעקב מרגי: אנחנו דנים בהודעה 08-004, של משרד המשפטים.

אסף וקסלר: אני אסף וקסלר, ממשרד האוצר.

אסף וקסלר: הפנייה התקציבית נועדה להעברת עודפים משנת 2018 לשנת 2019 בסך של 465,069,000 שקלים.

אסף וקסלר: הסיבות העיקריות להעברה הן התחייבויות בגין תשלומי נובמבר ודצמבר של הוצאות תפעול שוטפות – דמי ניהול, ארנונה, תקשורת.

אסף וקסלר: כמו כן, יש כאן פרויקטים של שיפוץ ופרויקטי מחשוב שההתחייבויות בגינן החלו ב-2018.

יעקב מרגי: אם לא נעביר זה עלול לפגוע בתפקודו של משרד המשפטים ומערכת המשפט, נכון?

אסף וקסלר: כמובן.

יעקב מרגי: מי בעד הודעה 08-004, של משרד המשפטים?

מיקי לוי: רגע, יש לי שאלה.

מיקי לוי: הוצאות שוטפות זה אחלה מילת כיסוי.

יעקב מרגי: אבל הוא פירט.

מיקי לוי: רגע, אדוני.

מיקי לוי: משרד המשפטים לא שילם ארנונה שלושה חודשים?

מיקי לוי: ארבעה חודשים?

מיקי לוי: חצי שנה?

מיקי לוי: כי זה מה שכתוב פה.

אסף וקסלר: יושב פה יוני, התקציבן של משרד המשפטים.

יוני רובין: אני יוני רובין, סמנכ"ל תקציב וכלכלה במשרד המשפטים.

יוני רובין: מדובר בתשלומים בגין החודשים נובמבר ודצמבר 2018 בעיקר, ששילמנו אותם על חשבון תקציב 2019 השוטף שלנו.

יוני רובין: זו פרקטיקה של עבודה של כל משרדי הממשלה, אלה דברים שהתחייבנו לשלם לספקים עד סוף 2018 וכרגע זה משולם על חשבון התקציב השוטף של המשרד.

יעקב מרגי: תודה.

יעקב מרגי: אנחנו עוברים להצבעה.

יעקב מרגי: מי בעד אישור הודעה 08-004 של משרד המשפטים?

יעקב מרגי: מי נגד?

יעקב מרגי: אין מתנגדים ואין נמנעים.

יעקב מרגי: בעד ההודעה – פה אחד ההודעה אושרה.

יעקב מרגי: ההודעה אושרה.

מיקי לוי: רוויזיה.

אורית פרקש הכהן: מצטרפת.

טמיר כהן: עמוד 47, משרד החוץ.

יעקב מרגי: אנחנו דנים בהודעה 09-004, משרד החוץ.

שירה עמיאל: אני שירה עמיאל, מאגף תקציבים.

שירה עמיאל: הפנייה נועדה להעברת עודפים משנת 2018 לשנת 2019 למשרד החוץ בגובה 212,471,00.

שירה עמיאל: הפנייה בשלוש תוכניות: 1.

שירה עמיאל: תוכנית תפעול המטה בארץ, שבה עיקר העודפים זה בביקורים ובקורס צוערים, כמפורט.

שירה עמיאל: 2.

שירה עמיאל: תפעול נציגויות בחו"ל, שזה כולל בינוי ושיפוץ 250 בתי שרד.

שירה עמיאל: הסכום משולם לפי אבני דרך.

שירה עמיאל: 3.

שירה עמיאל: פעילות דיפלומטית.

יעקב מרגי: אם לא תאשר את זה יהיה מצב עוד יותר קשה.

מיקי לוי: אבל תסביר לי איך צועקים שאין - - -

יעקב מרגי: להסביר לך איך נוצרים עודפים?

יעקב מרגי: השאלה במקום, יסבירו לך.

יעקב מרגי: גברתי, שמעת את שאלתו של חבר הכנסת לוי?

יעקב מרגי: מצד אחד יש זעקה שמשרד החוץ בקשיים ולא מפעיל נציגויות בחו"ל, ומצד שני יש עודפים מ-2018.

שירה עמיאל: כפי שהסביר יוני, יש התקשרויות שנעשות בנובמבר ודצמבר או התקשרויות ארוכות יותר, שכוללות אבני דרך, שבסופו של דבר לא יוצאות בפועל באותה השנה, ולכן מחד המשרד מחויב ויש צורך להעביר את העודפים לשימוש בשנה העוקבת, ומאידך - - -

יעקב מרגי: מיקי, מניסיוני כשר, גם אם משרד יתנהל פרפקט וינצל 100% מהכסף, אין מצב שהוא לא יצטרך להשתמש בכלי של העודפים.

מיקי לוי: אפשר תוכנית אחת לדוגמה שהייתה בה הרשאה להתחייב?

שירה עמיאל: נציגי משרד החוץ יוכלו לענות.

סימה נח ימין: אני סימה נח, אגף תקציבים של משרד החוץ.

סימה נח ימין: התשלומים האלה הם תשלומים לקבלנים שאנחנו משלמים לפי אבני דרך, לפי קצב ביצוע.

סימה נח ימין: כך שרק אחרי שהם מסיימים את השלבים אנחנו משלמים את זה.

סימה נח ימין: כך למשל הנציגות בהאג, הנציגות בגאנה, שנמצאת בשלבים למעבר לנציגות קבע.

סימה נח ימין: אלה תהליכים שלוקחים זמן.

יעקב מרגי: תודה.

יעקב מרגי: מי בעד אישור הודעה 09-004, משרד החוץ?

יעקב מרגי: מי נגד?

יעקב מרגי: מי נמנע?

יעקב מרגי: נמנע אחד.

יעקב מרגי: בעד ההודעה – רוב ההודעה אושרה.

מיקי לוי: רוויזיה.

אורית פרקש הכהן: מצטרפת.

טמיר כהן: עמוד 52, גמלאות ופיצויים.

יעקב מרגי: אנחנו דנים בהודעה 12-002, גמלאות ופיצויים.

יעקב מרגי: מי מציג?

אביגיל ונקרט: אני אביגיל, מאגף תקציבים.

אביגיל ונקרט: הפנייה נועדה להעברת עודפים משנת התקציב 2018 לשנת התקציב 2019 בסך של 844,000 שקלים.

אביגיל ונקרט: העודפים נוצרו בתוכנית טיפול מינהלת הגמלאות, שבה מרוכז התקציב שמיועד לתשלום עבור התחייבויות של המינהלת, כמו למשל הפקת כנסים לגמלאים, מערכת לסליקת כספים ופיתוח שירותי מחשוב.

אביגיל ונקרט: עיקר העודפים נוצר בגין התקשרויות שהחלו בשנת 2018.

יעקב מרגי: תודה.

יעקב מרגי: אנחנו עוברים להצבעה.

אורית פרקש הכהן: סליחה, יש לי שאלה.

אורית פרקש הכהן: כתוב שחלק מהכספים לא נוצלו בשל עיכובים וינוצלו בשנת 2019.

אורית פרקש הכהן: כמה מהכספים לא נוצלו?

אביגיל ונקרט: מדובר באחוזים בודדים.

אביגיל ונקרט: בסך הכול התקציב התפעולי של המינהלת עומד על כחמישה מיליון שקלים וכאן מדובר על כמה עשרות אלפי שקלים.

יעקב מרגי: תודה.

יעקב מרגי: מי בעד אישור הודעה 12-002, גמלאות ופיצויים?

יעקב מרגי: מי מתנגד?

יעקב מרגי: מי נמנע?

יעקב מרגי: אין מתנגדים ואין נמנעים.

יעקב מרגי: בעד ההודעה – פה אחד ההודעה אושרה.

יעקב מרגי: ההודעה אושרה.

מיקי לוי: רוויזיה.

אורית פרקש הכהן: מצטרפת.

טמיר כהן: עמוד 56, מימון מפלגות.

יעקב מרגי: הודעה מס' 14-001, מימון מפלגות.

ביאן ותד: אני ביאן ותד, מאגף תקציבים.

ביאן ותד: הפנייה התקציבית נועדה להעביר עודפים לוועדת הבחירות המרכזית לכנסת משנת 2018 לשנת 2019 בסך של 6,998,000 שקלים בהוצאה.

ביאן ותד: העודפים המחויבים הם בעבור פרויקט של הנגשת הקלפיות שוועדת הבחירות המרכזית התחייבה לגביו וגם לגבי פרויקטי מחשוב, שההתקשרות בהם חוצה את שנת התקציב.

יעקב מרגי: אנחנו עוברים להצבעה.

יעקב מרגי: מי בעד אישור הודעה 14-001, מימון מפלגות?

יעקב מרגי: מי נגד?

יעקב מרגי: מי נמנע?

יעקב מרגי: נמנעת אחת.

יעקב מרגי: בעד ההודעה – רוב ההודעה אושרה.

יעקב מרגי: ההודעה אושרה.

מיקי לוי: רוויזיה.

אורית פרקש הכהן: מצטרפת.

טמיר כהן: עמוד 61, הוצאות חירום אזרחיות.

יעקב מרגי: אנחנו דנים בהודעה 16-003.

ספיר איפרגן: אני ספיר איפרגן, מאגף תקציבים.

ספיר איפרגן: הפנייה התקציבית נועדה להעברת עודפים משנת התקציב 2018 לשימוש בשנת 2019 בסך של 249,309,000 שקלים בהוצאה לתוכניות התקציב שלהלן.

ספיר איפרגן: התוכנית הראשונה היא תוכנית 161303, מענה לאיום בלתי קונבנציונלי, גילוי וזיהוי.

ספיר איפרגן: מדובר על העברה של 29,311,000 שקלים.

ספיר איפרגן: בתוכנית הזאת מתוקצבות הפעילויות להכנת עורף מדינת ישראל להתמודדות עם איומים בלתי קונבנציונליים.

ספיר איפרגן: התוכנית הבאה היא תוכנית 161603, תוכנית מיגון.

ספיר איפרגן: לתוכנית הזו מועברים 89,319,000 שקלים.

ספיר איפרגן: בתוכנית הזאת מתוקצבים פרויקטים בתחום המיגון, כמו למשל מיגון הניוד באיו"ש, מיגון תשתיות לאומיות חיוניות ושיפוץ והקמת מרכזי הפעלה ברשויות המקומיות.

ספיר איפרגן: התוכנית השלישית היא תוכנית 161605, תוכנית מיגון הצפון.

ספיר איפרגן: התוכנית מיועדת לתקצוב פרויקטים לשיפור היערכות לחירום ביישובי הצפון.

ספיר איפרגן: התקציב בתוכנית נועד לשיקום ושיפוץ מקלטים; מיגון מוסדות בריאות, חינוך ורווחה; מיזמי בנייה ממוגנים ועוד.

ספיר איפרגן: התוכנית הנוספת היא תוכנית 161703, פרויקטי רשות חירום לאומית.

ספיר איפרגן: אנחנו מבקשים להעביר 28,391,000 שקלים.

ספיר איפרגן: בתוכנית הזאת מתוקצבת עיקר הפעילות של רח"ל – רשות חירום לאומית.

ספיר איפרגן: מדובר ברשות שפועלת להקמה ושיפוץ מרכזי הפעלה ברשויות מקומיות, הקמה והחזקה של מרכזי חוסן לאומי ועוד.

משה גפני: תודה רבה.

משה גפני: יש שאלות?

משה גפני: מי בעד אישור הבקשה של מיגון הצפון והמיגון כולו, כפי שמופיע בהודעה?

משה גפני: מי נגד?

משה גפני: מי נמנע?

משה גפני: בעד ההודעה – רוב ההודעה אושרה.

משה גפני: הבקשה אושרה.

מיקי לוי: רוויזיה.

טמיר כהן: עמוד 67, תיאום הפעולות בשטחים.

משה גפני: 17-002.

שירה עמיאל: הפנייה נועדה להעברת עודפים בסך 67,464,000 שקלים משנת הכספים 2018 לשנת הכספים 2019, בסעיף 17, תיאום פעולות הממשלה בשטחים, בחלוקה לתוכניות כמפורט מטה.

שירה עמיאל: אחת התוכניות המרכזיות היא המטה האזרחי: התחייבויות רב-שנתיות בגין מכרזים, חוזים ויועצים.

שירה עמיאל: מרב העודפים הן התחייבויות שוטפות חוצות שנה.

משה גפני: מה זה תפיסות ופיקדונות?

שירה עמיאל: תפיסות ופיקדונות היא תוכנית של הוצאה מותנית בהכנסה, שככל שנתפסים כספים של מימון טרור או כספים בלתי חוקיים, יכול המינהל האזרחי להשתמש בהם לצורכי פרויקטים.

משה גפני: דובר על חיבור של יהודה ושומרון לגז הטבעי.

משה גפני: מה עם זה?

משה גפני: סוחבים את זה הרבה זמן ואני מקבל פניות על זה.

שירה עמיאל: בהיבטים של עודפים אני אומר ש - - -

משה גפני: מה זה משנה ההיבטים.

משה גפני: אני שואל למה לא מחברים את יהודה ושומרון לגז הטבעי.

משה גפני: דובר כבר לפני זמן רב על כך שמחברים אותם, אבל לא מבצעים את זה.

שירה עמיאל: יש עבודה שנעשית בנושא הזה, ובהמשך השנה אנחנו מקווים להגיע לפה לוועדה עם תוספת של תקינה לצורך הפרויקט הזה.

משה גפני: כמה זמן?

שירה עמיאל: כתלות ביכולת של המינהל האזרחי לגייס.

שירה עמיאל: כלומר, המינהל האזרחי יכול לגייס מספר תקנים לצורך קידום הנושא של הגז הטבעי.

משה גפני: לא הבנתי.

משה גפני: את מדברת על חודש?

משה גפני: חודשיים?

משה גפני: שנה?

משה גפני: שנתיים?

משה גפני: עשור?

שירה עמיאל: אני אומרת שהמינהל האזרחי יוצא למכרזים בתחום הזה, וככל שהוא יצליח לגייס, נגיע לפה כדי לאשר את ההעברה של התקנים.

משה גפני: כמה זמן בערך?

שירה עמיאל: התקציבנית תוכל לעדכן, אני רק אגיד שמשך הזמן הממוצע לגיוס הוא חצי שנה, אבל זה יכול להיות גם מוקדם יותר.

משה גפני: אבל כבר עבר הרבה זמן.

שירה עמיאל: לא עבר הרבה זמן, הסיכום לגבי התוספת הזאת הוא חדש יותר, הוא מהשנה הזו.

משה גפני: מי התקציבנית?

ג'ו מי טל: אני.

ג'ו מי טל: כמו ששירה אמרה, זה נושא שבאמת רץ ומתהווה.

ג'ו מי טל: יש קושי לגייס אנשים, וככל שזה יאושר אנחנו נבוא לפה - - -

משה גפני: תוכלו להגיד לי בתוך שבוע, אחרי שתבדקו, מה קורה עם זה?

משה גפני: טוב, אבל אם אפשר, תבדקו את זה יותר פרטני ותגידו לי בתוך שבוע.

משה גפני: תודה רבה.

משה גפני: מי בעד בקשה מס' 17-002?

משה גפני: מי נגד?

משה גפני: מי נמנע?

משה גפני: בעד ההודעה – רוב ההודעה אושרה.

משה גפני: הבקשה אושרה.

מיקי לוי: רוויזיה.

טמיר כהן: עמוד 74, רשויות מקומיות.

משה גפני: בקשה 18-002, רשויות מקומיות.

ביאן ותד: אני ביאן ותד, מאגף תקציבים.

ביאן ותד: הפנייה התקציבית נועדה להעברת עודפים משנת התקציב 2018 לשנת התקציב 2019 בסך של 414,628,000 שקלים, בהוצאה לרשויות מקומיות המתוקצבות בסעיף 18.

ביאן ותד: מדובר על העברות לרשויות בגין מענקי איזון.

ביאן ותד: חלק ממענקי האיזון מוגדרים כמענק איזון מותנה, שהבדיקה לגביהם מתבצעת לאחר קבלת דוחות כספיים מבוקרים של הרשויות המקומיות, שמתקבלים בתום שנת התקציב.

ביאן ותד: מדובר גם בתוכניות הבראה של רשויות מקומיות בהתאם לעמידה באבני דרך, שגם הן תלויות בביצוע של הרשויות.

משה גפני: בין יתר הדברים אני רואה פה הנגשת מבני ציבור בהתאם לחוק הנגישות.

משה גפני: אתם עושים את זה גם לא ביהודה ושומרון?

ביאן ותד: אני לא רואה איפה אתה רואה את זה.

ביאן ותד: זה עבור כלל הרשויות בארץ, לא רק יהודה ושומרון.

משה גפני: מי בעד אישור הבקשה?

משה גפני: מי נגד?

משה גפני: מי נמנע?

משה גפני: בעד ההודעה – רוב ההודעה אושרה.

משה גפני: הבקשה אושרה.

מיקי לוי: אני מבקש גם רוויזיה וגם הערה.

מיקי לוי: כל נושא הנגישות במשרדי הממשלה לוקה בחסר.

מיקי לוי: ראוי שהוועדה תדון בעניין הזה, כי המדינה ומשרדי ממשלה מקבלים קנסות על כך שהם לא מבצעים את המוטל עליהם.

מיקי לוי: טמיר, אם אפשר, שתצא מהוועדה בקשה למשרד האוצר שיבוא ויציג איפה עומדת המדינה בנושא הנגישות במשרדי ממשלה.

מיקי לוי: המדינה עוברת על חוקים שהיא עצמה מחוקקת.

משה גפני: יפה.

משה גפני: בקשה מס' 19-006, מדע, תרבות וספורט.

טמיר כהן: עמוד 78.

דביר ז'ורנו: הפנייה נועדה להעביר 324 מיליון שקלים עודפים לסעיף 19, מדע, תרבות וספורט, לשימוש בשנת הכספים 2019.

דביר ז'ורנו: מתוך הסכום הזה 57 מיליון שקלים הולכים לתוכנית מדע וקהילה ופעילות בין-לאומית; 170 מיליון שקלים הולכים למינהל תרבות; 38 מיליון שקלים למינהל ספורט; 7.8 מיליון שקלים לרשות העתיקות.

אורית פרקש הכהן: אני רוצה לשאול לגבי ה-170 מיליון שקלים.

אורית פרקש הכהן: מה היה הסכום הכולל בשנת התקציב הקודמת וכמה מתוך זה ניצלו?

אורית פרקש הכהן: כי 170 מיליון זה הרבה מאוד כסף בשביל להעביר משנה לשנה.

חביב קטן: אני חביב קטן, ממשרד התרבות והספורט.

אורית פרקש הכהן: אתה מעביר כאן עודפים של 170 מיליון שקלים, שזה הרבה כסף.

אורית פרקש הכהן: מה היה התקציב הכולל לשנה שעברה וכמה ניצלתם מתוכו?

חביב קטן: כמיליארד שקלים, כאשר אחוז הביצוע הוא כ-80%.

אורית פרקש הכהן: מיליארד שקלים רק למינהל התרבות?

אורית פרקש הכהן: אני שואלת לגבי הסעיף הספציפי הזה.

חביב קטן: לתוכנית של מינהל התרבות התקציב על שינויו הוא כמיליארד שקלים, אפילו קצת יותר, ואנחנו עשינו ביצוע מזומן של כ-800 מיליון שקלים, פלוס עודפים מחויבים של כ-200–250 מיליון שקלים, בתוך הסעיף הזה.

מיקי לוי: מדע, תרבות וספורט.

מיקי לוי: אתם עושים לנו מיקס.

מיקי לוי: בחיים אנחנו לא נדע מה הולך למה.

מיקי לוי: אני ביקשתי לפצל את זה, הוועדה ביקשה לפצל את זה, להגיד מה למדע וכו'.

מיקי לוי: אני לא רוצה לפגוע בסך הכול הכללי, אלא רק שתגידו לנו מה הולך לאן.

מיקי לוי: כשאתם עושים את זה חבילה אחת אנחנו לא מסוגלים לשלוט ולא לבקר.

מיקי לוי: אנחנו עושים שקר בנפשנו.

חביב קטן: חבר הכנסת מיקי לוי, אנחנו קיבלנו בקשה לעניין הפניות התקציביות - - -

משה גפני: אני לא רוצה תשובה.

משה גפני: בקדנציה הבאה אנחנו לא נקבל יותר פניות שלא יחלקו בין המשרדים.

דביר ז'ורנו: צריך לומר שיש מטה משותף למשרדים, וזו בעצם הסיבה שהם מתוקצבים ככה.

משה גפני: אנחנו לא נקבל יותר פניות שיש בהן ערבוב בין מדע, תרבות וספורט.

משה גפני: רבותיי המלומדים, לא תעבור כאן פנייה שתהיה למדע, תרבות וספורט ביחד.

משה גפני: תביאו את זה לפה מסודר, כדי שנדע על מה אנחנו מדברים.

משה גפני: זו גזרה שאתם לא יכולים לעמוד בה?

משה גפני: אם כן, תגידו.

משה גפני: מי בעד הפנייה?

משה גפני: מי נגד?

משה גפני: מי נמנע?

משה גפני: בעד ההודעה – רוב ההודעה אושרה.

משה גפני: הפנייה אושרה.

מיקי לוי: רוויזיה.

משה גפני: בקשה 22-002, המשרד לשירותי דת, עמוד 87.

שני מנדל-לאופר: אני שני מנדל-לאופר, אגף תקציבים.

שני מנדל-לאופר: הפנייה התקציבית נועדה להעברת עודפים משנת התקציב 2018 לשנת התקציב 2019 בסך של 242 מיליוני שקלים בהוצאה, לתוכניות התקצוב שאפרט.

שני מנדל-לאופר: התוכנית הראשונה היא תוכנית של מועצות דתיות, כ-20 מיליוני שקלים.

שני מנדל-לאופר: התוכנית מתקצבת את חלקו של המשרד בתקציב השוטף של המועצות הדתיות, והוא כולל גם הוצאות שכר לרבנים ובלניות בהתיישבות, תמיכה במיזמים מיוחדים במועצות הדתיות, כגון שיפוץ מבנים במועצות הדתיות, מקוואות ועוד.

שני מנדל-לאופר: הסיבות המרכזיות שבגינן נוצרו עודפים בתוכנית היא כי אנחנו נוהגים לשלם שכר של החודש שלפני, ולכן שוריינו משכורות חודש דצמבר לשנה זו, ובנוסף – תשלום עבור אירועים ופעילויות שהתקיימו בסוף 2018 וטרם נבדקו חשבוניותיהם.

שני מנדל-לאופר: בנוסף, יש את תוכנית 220102, תמיכה בשירותי דת, שזה כ-88 מיליוני שקלים.

שני מנדל-לאופר: התוכנית הזו מרכזת את התמיכה בשירותי דת, תמיכה בעמותות שמספקות שירותי דת לאוכלוסייה היהודית, תמיכות לבניית מבני דת וניהול ופיתוח אתרי המרכז למקומות קדושים ברחבי הארץ.

שני מנדל-לאופר: הסיבות המרכזיות שבגינן נוצרו עודפים בתוכנית היא שהפרויקטים הם פרויקטים בהרשאה להתחייב ואלה פרויקטים שלוקחים זמן והם לפי אבני דרך, ולכן מעבירים את המזומן לשנת התקציב הבאה.

משה גפני: תודה רבה.

משה גפני: מי בעד אישור הפנייה?

משה גפני: מי נגד?

משה גפני: מי נמנע?

משה גפני: בעד ההודעה – רוב ההודעה אושרה.

משה גפני: ההודעה אושרה.

מיקי לוי: רוויזיה.

משה גפני: עמוד 93, 24-002, משרד הבריאות.

רועי קאהן: אני רועי קאהן, משרד האוצר.

רועי קאהן: הפנייה התקציבית נועדה להעברת עודפים מחויבים משנת התקציב 2018 לשנת התקציב 2019 בסך של 619 מיליוני שקלים במזומן, לתוכניות התקצוב הבאות: תפעול מטה – 186 מיליון שקלים; רפואה מונעת – 72 מיליון שקלים; בריאות הנפש – 83 מיליון שקלים; פעולות מרכזיות – 20 מיליון שקלים - - -

משה גפני: יש קנאביס בעודפים האלה?

רועי קאהן: כן, ותכף אני אפרט באיזה תוכנית.

משה גפני: סתם צחקתי.

משה גפני: תודה רבה.

משה גפני: מי בעד אישור הפנייה?

משה גפני: מי נגד?

משה גפני: מי נמנע?

משה גפני: בעד ההודעה – רוב ההודעה אושרה.

משה גפני: הפנייה אושרה.

מיקי לוי: רוויזיה.

משה גפני: בקשה מס' 26-003.

טמיר כהן: עמוד 103.

אורי דביר: אני אורי דביר, מאגף תקציבים.

אורי דביר: הפנייה נועדה להעברת עודפים בסך 968 מיליוני שקלים משנת 2018 לשנת 2019 למשרד להגנת הסביבה.

אורי דביר: מדובר בתקציבים של פרויקטים ארוכי טווח, וביניהם פרויקטים לשיפור תשתיות הפסולת, לפיתוח פארק נחל באר שבע, פעולות מחשוב של המשרד, ופעולות להפחתת מפגעי הלישמניאזיס.

משה גפני: מי בעד אישור הפנייה?

אורית פרקש הכהן: יש לי שאלה.

אורית פרקש הכהן: יש כאן 800 מיליון שקלים, שזה סכום אדיר, בקשר להיטל הטמנה, שזה אחד משלושת הסעיפים של הקרן לשמירת הניקיון.

אורית פרקש הכהן: אני רוצה לקבל הסבר לסכום הזה, שעובר משנה לשנה.

אורית פרקש הכהן: איפה הוא נמצא לעומת ביצוע ומה היה התקציב הכולל שלו?

אורי דביר: המטרה של היטל הטמנה זה לשפר ולפתח את תשתיות הפסולת.

אורי דביר: יש תוכנית אסטרטגית שהמשרד הכין והמנכ"ל מקדם אותה.

אורי דביר: התוכנית הזאת אושרה גם בהנהלת הקרן.

אורי דביר: כל תקציב שיוצא מהקרן מאושר בהנהלת הקרן.

אורי דביר: בסופו של דבר מדובר בפרויקטי תשתית – מתקנים שיעשו מיון לפסולת, מתקנים טכנולוגיים שיודעים להפוך את הפסולת לאנרגיה.

אורי דביר: מדובר בפרויקטים מאוד גדולים, והם צריכים לעבור תהליך של אישור סטטוטורי ואחרי זה מכרז.

אורי דביר: המכרזים האלה לוקחים הרבה זמן, ותקציב הזה שמור לדבר הזה, ובגלל זה העודפים גבוהים.

אורית פרקש הכהן: אבל כמה היה ה-100% שממנו העברתם את ה-800 מיליון?

אורי דביר: בשנה שעבר היו לקרן הכנסות של 470 מיליון וביצוע מזומן של כמעט 200 מיליון.

אורית פרקש הכהן: אז הביצוע הוא 200 ואתם דוחים 800?

אורי דביר: לא, מדובר בהכנסות שנצברות לאורך שנים רבות.

אורי דביר: אני דיברתי רק על שנה שעברה, 2018 ספציפית, אבל יש עודפים שעברו גם מ-2017.

אורית פרקש הכהן: כמה עברו בשנה שעברה?

שירלי ברנע: אני שירלי ברנע, מנהלת אגף תקציבים של המשרד להגנת הסביבה.

שירלי ברנע: בשנה שעברה היה לנו בקרן שני מיליארד שקל, כאשר חלק מזה זה עודפים שהצטברו בשנים קודמות.

מיקי לוי: ועל כמה היא עומדת היום?

אורי דביר: היום יש בקרן כמעט 1.2 מיליארד, אבל - - -

אורית פרקש הכהן: אז למה אתם מעבירים 800 מיליון?

אורית פרקש הכהן: נראה שזה לא סכום שנדרש לשימוש בשנה הקרובה.

אורי דביר: אני אתן דוגמה.

אורי דביר: התוכנית האסטרטגית שאושרה - - -

משה גפני: האוצר לא נותן לעשות דברים, הם רוצים להעביר את זה לחברה למיחזור.

אורית פרקש הכהן: אני באה מעולם התשתיות ואני יודעת שאלה באמת דברים ארוכי טווח, ולכן לא בהכרח צריך אותם לשנה הקרובה.

אורית פרקש הכהן: נראה שזאת פעילות חשובה, אבל באמת ארוכת טווח.

אורית פרקש הכהן: לפי הסכומים שיש בקרן ולפי היתרות שיש כרגע, עולה השאלה האם באמת צריך להעביר את זה.

אורית פרקש הכהן: אני מפנה את השאלה הזאת לאוצר, כי הרי המשרד להגנת הסביבה לא יתנדב לוותר על עודפים שלו.

אורית פרקש הכהן: השאלה היא אם לנוכח יעד הגירעון – שלדעתי הוא קצת יותר מ-3.6% – אתה באמת חייב לצבוע עכשיו 800 מיליון שקלים שאפשר גם להשתמש בהם כנזילים בשנה הבאה.

מיקי לוי: אם זה יחזור לאוצר אז הלך הכסף, רק שתדעי.

מיקי לוי: זה גם אסור.

מיקי לוי: ביקשנו לקבל שני מיליון שקל הלוואה כדי להציל מפעל למיחזור פלסטיק – ולא הצלחנו.

מיקי לוי: הלוואה.

משה גפני: האוצר היה נגד, המשרד להגנת הסביבה היו בעד.

אורי דביר: בסופו של דבר יש חוק.

אורי דביר: מדובר בהיטל הטמנה, והמטרות שלו מוגדרות בחוק.

אורית פרקש הכהן: אני לא חולקת עליך וגם חשוב לי לומר שהפרויקטים האלה חשובים מאוד, אני פשוט שואלת תזרימית אמיתית.

אורית פרקש הכהן: 800 ומשהו מיליון שקלים זה המון כסף ואפשר לעשות עם זה הרבה מאוד דברים חשובים - - -

משה גפני: אל תענה, אני עונה.

משה גפני: תמונת המצב היא שאנחנו רוצים לחיות נורמלי ואנחנו מבקשים להשתמש בכסף הזה לדברים מאוד חיוניים.

אורית פרקש הכהן: אבל אתה לא תצטרך אותו בשנת התקציב הקרובה.

משה גפני: רגע, אני עונה לך.

משה גפני: אנחנו צריכים כספים לדברים חיוניים שהוועדה החליטה עליהם, בין היתר גם לעידוד התעסוקה וגם כדי שלא יהיה מיחזור מטורקיה אלא שיהיה פה.

משה גפני: מיקי, את חברת אביב מיחזור מרמת נגב אתה זוכר?

משה גפני: אנחנו ביקשנו לקחת מזה הלוואה של שני מיליון שקל, כדי שהמפעל ימשיך לעבוד, והם אמרו לא.

משה גפני: אז מה את שואלת אותם עכשיו על הכסף?

משה גפני: הרי המטרה שלהם זה לשמור כסף.

אורית פרקש הכהן: אבל אתה, מאגף תקציבים – הרי אנחנו כבר יודעים שאנחנו בחריגה מיעד הגירעון ומגיעים כמעט ל-4%, ופה יש לך משרד שרחוק מאוד מניצול התקציב שלו, אז למה אתם יושבים - - -

משה גפני: תן לה תשובה, תענה לה.

אורית פרקש הכהן: אנחנו נלך להטלת מיסים, נכון?

אורית פרקש הכהן: זאת בזמן ש-800 מיליון שקלים שוכבים בקרן.

אורית פרקש הכהן: אני לא מזלזלת בחשיבות של הדבר, אבל השאלה אם בדחיפות כזאת, בזמן ממשלת מעבר, אולי כדאי לשים את הסעיף הזה בצד.

אורית פרקש הכהן: הרב גפני, אולי נשים את הסעיף את הזה בצד?

יעקב מרגי: אורית, יש לי שאלה אלייך.

יעקב מרגי: אם עכשיו היה דיון לקחת מהקרן את ה-800 מיליון האלה לטובת כיסוי גירעונות אני הייתי משתולל פה - - -

אורית פרקש הכהן: אני אפילו לא אומרת מה נעשה בכסף.

אורית פרקש הכהן: שאגף תקציבים ישמור אותו ולא יעביר עודפים - - -

משה גפני: אורית, השאלה נשאלה.

משה גפני: זאת שאלה טובה ונכונה, והיא תישאר תלויה.

משה גפני: זה משהו שמצריך לשנות מדיניות, זה לא סיפור רק של ההעברה הזאת.

משה גפני: מי בעד אישור הבקשה?

משה גפני: מי נגד?

משה גפני: מי נמנע?

משה גפני: בעד ההודעה – רוב ההודעה אושרה.

משה גפני: אושרה.

מיקי לוי: רוויזיה.

מיקי לוי: אני נאלץ לצאת, אז חבריי וחברותיי יבקשו רוויזיה במקומי.

משה גפני: עמוד 109, הודעה מס' 26-008, המשרד להגנת הסביבה.

משה גפני: זה אותו דבר.

אורי דביר: זה באמת המשך העודפים של הקרנות.

אורי דביר: מדובר בפנייה להעברת 630 מיליון שקלים לקרנות המשרד.

משה גפני: מי בעד אישור הבקשה?

משה גפני: מי נגד?

משה גפני: מי נמנע?

משה גפני: בעד ההודעה – רוב ההודעה אושרה.

משה גפני: הבקשה אושרה.

מיקי לוי: רוויזיה.

משה גפני: 29-002.

שני מנדל-לאופר: הפנייה התקציבית נועדה להעברת עודפים משנת התקציב 2018 לשנת התקציב 2019 בסך של 52 מיליון שקלים, לתוכנית התפעול.

שני מנדל-לאופר: התוכנית מתקצבת את הוצאות התפעול העיקריות של המשרד ואת ההוצאה בתחום הסיוע ולאבטחת מזרח ירושלים.

משה גפני: מי בעד אישור הבקשה?

משה גפני: מי נגד?

משה גפני: מי נמנע?

משה גפני: בעד ההודעה – רוב ההודעה אושרה.

משה גפני: הבקשה אושרה.

אורלי פרומן: רוויזיה.

משה גפני: 30-002.

איל מידן: אני איל מידן, רפרנט קליטה באגף תקציבים.

איל מידן: הפנייה התקציבית נועדה להעברת עודפים מחויבים משנת התקציב 2018 לשנת התקציב 2019 בסך של 324,160,000 שקלים במזומן, כפי שמפורט בפנייה.

משה גפני: מה קליטת העלייה קשורה בעניין הזה?

משה גפני: קליטת עולי אתיופיה ועידוד עלייה וסל קליטה ראשוני.

איל מידן: לא הבנתי את השאלה.

משה גפני: השאלה היא מה זה.

אופיר להב: אני אופיר, סמנכ"ל במשרד.

אופיר להב: מדובר בתקצוב של עודפים בגין פעילות לקליטת עלייה, כפי שציין הרפרנט.

אופיר להב: הסכום הגדול הוא בעיקר בנושאי תעסוקה.

משה גפני: מי עשה את העודפים האלה?

משה גפני: מי היה המנכ"ל?

אופיר להב: בסוף שנת 2018 זה היה חביב קצב, מינוי בפועל מטעם המשרד.

אופיר להב: סמנכ"ל במשרד.

יעקב מרגי: יש לי שאלה.

יעקב מרגי: למה תמיד כשמדובר בקליטה של העדה האתיופית יש עודפים?

משה גפני: מי בעד אישור הבקשה?

משה גפני: מי נגד?

משה גפני: בעד ההודעה – רוב ההודעה אושרה.

משה גפני: הבקשה אושרה.

אורלי פרומן: רוויזיה.

משה גפני: גם אני מבקש רוויזיה.

משה גפני: 33-002, משרד החקלאות.

טמיר כהן: עמוד 124.

חיים בורובסקי: הפנייה התקציבית נועדה להעברת עודפים מחויבים משנת התקציב 2018 לשנת התקציב 2019 בסך של 477,769,000 שקלים.

משה גפני: המשרד עבד כל הזמן?

משה גפני: למה צריך להעביר עכשיו כל כך הרבה עודפים.

משה גפני: תודה רבה.

משה גפני: מי בעד אישור הבקשה?

משה גפני: מי נגד?

משה גפני: מי נמנע?

משה גפני: בעד ההודעה – רוב ההודעה אושרה.

משה גפני: הבקשה אושרה.

אורלי פרומן: רוויזיה.

טמיר כהן: עמוד 140, משרד האנרגיה.

משה גפני: 34-003.

אלון שוסטר: יש פה הרבה דברים שלא דובר עליהם.

משה גפני: מה למשל?

אלון שוסטר: עמוד 125.

אלון שוסטר: זה עבר כרגע?

משה גפני: כן.

משה גפני: יש לך משהו נגד זה?

אלון שוסטר: לא, להפך.

משה גפני: משרד האנרגיה, מי מסביר?

דוד גרשביץ: הפנייה נועדה להעברת סכום של 92,176,000 שקלים מסעיף 34, משרד האנרגיה, משנת הכספים 2018 כעודף לשנת הכספים 2019.

דוד גרשביץ: העודפים עסקו בתוכניות: תפעול ופעולות, יחידות מקצועיות, והמכון הגאולוגי – תפעול ופעולות.

משה גפני: תודה.

משה גפני: אורית, בבקשה.

אורית פרקש הכהן: אני הוצאתי מכתב בנושא הסדרת המיסוי של סולר בתקופת מלחמה, בשעת חירום.

אורית פרקש הכהן: אני רואה שיש פה גם תקציבים שנוגעים למלאי חירום וכל מיני דברים כאלו.

אורית פרקש הכהן: אין לי התנגדות לתקציב עצמו, אבל אני כן מבקשת להתנות את זה בקבלת תשובה עניינית בסוגיה שפניתי לגביה.

אורית פרקש הכהן: היה כאן דיון, היושב-ראש גפני חשב שזו סוגיה ראויה, ואנחנו מבקשים תשובה למכתב.

אורית פרקש הכהן: אתה יודע על מה אני מדברת?

דוד גרשביץ: אני מכיר את הפנייה, היא נמצאת בבדיקה בתוך האגף.

משה גפני: יש לי שאלה.

משה גפני: חברת כנסת נכבדה כתבה מכתב, שאגב, הוא מכתב צודק לכל דבר ועניין.

משה גפני: למה אתם לא נותנים תשובה?

משה גפני: אורית, מתי פנית?

אורית פרקש הכהן: בדיון הראשון של ועדת הכספים.

אורית פרקש הכהן: אני רוצה שברגע שסוגרים את מאגרי הגז מסיבות ביטחוניות, כאשר כל הציבור מתחיל לצרוך סולר, שהוא מאוד יקר, עולה פי שמונה – אני רוצה שאנחנו נהיה פטורים מהמיסים העונשיים האלה.

משה גפני: אני מבקש שתעבירו לה תשובה, עם העתק אלינו.

דוד גרשביץ: בסדר.

אורית פרקש הכהן: תודה רבה.

משה גפני: מי בעד אישור הבקשה?

משה גפני: מי נגד?

משה גפני: מי נמנע?

משה גפני: בעד ההודעה – רוב ההודעה אושרה.

משה גפני: הבקשה אושרה.

אורלי פרומן: רוויזיה.

משה גפני: 36-002.

אביעד שוורץ: אני אביעד שוורץ, אגף תקציבים.

אביעד שוורץ: הפנייה נועדה להעברת עודפים מחויבים משנת התקציב 2018 לשימוש בשנת התקציב 2019 בסך של 265,686,000 שקלים.

אביעד שוורץ: העודפים מחולקים לתוכניות הבאות: 28 מיליון לתפעול, 38 מיליון לסבסוד שהות ילדי הורים, ועוד.

משה גפני: תודה רבה.

משה גפני: מי בעד אישור הבקשה?

משה גפני: מי נגד?

משה גפני: מי נמנע?

משה גפני: בעד ההודעה – רוב ההודעה אושרה.

משה גפני: הבקשה אושרה.

אלון שוסטר: רוויזיה.

משה גפני: 38-002, כלכלה ותעשייה, חדשנות.

משה גפני: עמוד 153.

נועה שוקרון: אני נועה שוקרון, אגף תקציבים, משרד האוצר.

נועה שוקרון: הפנייה נועדה להעברת כספים משנת התקציב 2018 לשנת התקציב 2019 בסך של 224 מיליון שקלים.

משה גפני: תגידי, אתם בדקתם אם אולי באמת לא צריך את כל העודפים ואפשר לחסוך בגירעון?

משה גפני: בדקתם את זה?

נועה שוקרון: כן.

נועה שוקרון: אני אדבר על התוכניות המרכזיות.

נועה שוקרון: התוכניות המרכזיות מדברות על תקציב הרשאה להתחייב - - -

משה גפני: לא חשוב, זה כסף.

משה גפני: אני שואל האם אין דברים שאפשר לא להעביר עכשיו, כדי להוריד קצת מהגירעון.

משה גפני: בדקתם את זה?

נועה שוקרון: כן.

נועה שוקרון: ההתחייבויות כאן הן התחייבויות לחברות עסקיות, התחייבויות שכבר קיימות, ובשל הצורך לעמוד באבני הדרך התקציב פשוט משולם בין השנים.

משה גפני: מי בעד אישור הבקשה?

משה גפני: מי נגד?

משה גפני: מי נמנע?

משה גפני: בעד ההודעה – רוב ההודעה אושרה.

משה גפני: הבקשה אושרה.

אלון שוסטר: רוויזיה.

משה גפני: 39-003, תקשורת, עמוד 160.

עמרי בן-חורין: אני עמרי בן-חורין, אגף תקציבים.

עמרי בן-חורין: הפנייה נועדה להעברת תקציב של 22,550,000 שקלים משנת 2018 לשנת 2019.

עמרי בן-חורין: עיקר הכסף, 15,416,000, הוא בתוכנית מינהל וארגון, ועיקרו הוא לפעולות שוטפות, כמו חוזי אחזקה, חניה ומכרזי רכש שיצאו בסוף השנה ועדיין לא הושלמו, כמו מכרז רכש לניהול מערכת לניהול ספקטרום התדרים - - -

משה גפני: טוב.

משה גפני: קטי שואלת למה סבסדו את ארוחות - - -

עמרי בן-חורין: בסוף שנת 2018 יצא נוהל חדש - - -

משה גפני: אני מבין שצריך לשלם, בגלל שסבסדו את זה ועשו מכרז והכול.

משה גפני: בסדר.

משה גפני: אבל לא צריך לחייב מישהו באופן אישי שישלם?

משה גפני: מה פתאום הוא עשה הזמנה לארוחות לעובדים?

עמרי בן-חורין: גם היום משרדי ממשלה משלמים על ארוחות לעובדים.

עמרי בן-חורין: בכל משרד יש סבסוד.

משה גפני: אז למה אף פעם לא קיבלנו כזה סעיף?

עמרי בן-חורין: יכול להיות שזה לא היה, או יכול להיות שזה היה בחלק מהסעיפים - - -

משה גפני: תבדוק את זה ותגיד לי, תודה רבה.

משה גפני: אנחנו לא שבעי רצון מזה.

משה גפני: מי בעד אישור הבקשה?

משה גפני: מי נגד?

משה גפני: מי נמנע?

משה גפני: בעד ההודעה – רוב ההודעה אושרה.

משה גפני: הבקשה אושרה.

אלון שוסטר: רוויזיה.

משה גפני: עמוד 166, בקשה מס' 41-003.

חיים בורובסקי: הפנייה נועדה להעברת עודפי תקציב משנת התקציב 2018 לשנת התקציב 2019 בסכום של 41,900,000 שקלים לרשות המים.

חיים בורובסקי: מדובר על תוכניות שוטפות – תפעול, שכר, קמפיין הסברה לחיסכון במים ועוד.

משה גפני: מי בעד אישור הבקשה?

משה גפני: מי נגד?

משה גפני: מי נמנע?

משה גפני: בעד ההודעה – רוב ההודעה אושרה.

משה גפני: הבקשה אושרה.

אלון שוסטר: רוויזיה.

משה גפני: 42-002, מענקי בינוי ושיכון.

שני מנדל-לאופר: הפנייה התקציבית נועדה להעברת עודפים משנת התקציב 2018 לשנת התקציב 2019 בסך של 66 מיליוני שקלים, בהוצאה לפי הפירוט הבא: 38 מיליון שקלים למענקים לסבסוד ריבית, שהעודפים בה נוצרו עקב התחייבויות שנמשכות מעבר לשנה קלנדרית; שלושה מיליון עבור אשראי לדיור, שגם הוא עודף שנותר כהזמנת תשלום לבנקים כנגד סבסוד האשראי; ו-8.5 מיליון לסיוע בשכר דירה, שהעודפים בה נוצרו עקב התחייבויות שטרם שולמו - - -

משה גפני: אנחנו נצטרך לקיים דיון על כל הדבר הזה.

משה גפני: זה משהו שצריך להיות בראש סדר העדיפות – הוזלת מחירי הדירות.

משה גפני: אני לא חושב שכל הכסף הזה שיוצא פה מועיל במשהו.

משה גפני: מי בעד אישור הבקשה?

משה גפני: מי נגד?

משה גפני: מי נמנע?

משה גפני: בעד ההודעה – רוב ההודעה אושרה.

משה גפני: הבקשה אושרה.

אלון שוסטר: רוויזיה.

משה גפני: 43-002.

שני מנדל-לאופר: הפנייה התקציבית נועדה להעברת עודפים מחויבים משנת התקציב 2018 לשנת התקציב 2019 בסך של 29 מיליון שקלים במזומן, אל התוכניות הבאות: תוכנית שכר ותפעול, עקב ניהול התקשרויות בהסכמי עבודה לפעולות תפעול ואחזקה שנמשכות מעבר לשנה קלנדרית; ומערכות ופרויקטים.

משה גפני: תודה רבה.

משה גפני: מי בעד אישור הבקשה?

משה גפני: מי נגד?

משה גפני: מי נמנע?

משה גפני: בעד ההודעה – רוב ההודעה אושרה.

משה גפני: הבקשה אושרה.

אלון שוסטר: רוויזיה.

משה גפני: זה דבר נורא מה שקורה פה עכשיו.

משה גפני: המדינה משותקת ואנחנו בעצם הולכים ומאשרים עודפים של לפני חודשים ארוכים.

משה גפני: זה נורא ואיום.

משה גפני: 54-003.

אורי דביר: הפנייה נועדה להעברת עודפים בסך 202 מיליוני שקלים משנת 2018 לשנת 2019 לסעיף 54.

אורי דביר: הסעיף הזה מורכב מעשר רשויות שונות, כאשר עיקר העודפים נוצרו בפעולות של מינהל התכנון ובפעולות שמבצעת רשות הטבע והגנים, הכוללות שיקום ופיתוח אתרים, טיפול במינים בסכנת הכחדה - - -

אורית פרקש הכהן: רגע, אנחנו בנושא של חיילים משוחררים.

משה גפני: איזה בקשה אתה מסביר?

אורי דביר: אמרת 54-003.

טמיר כהן: לא, אמרנו עמוד 180, חיילים משוחררים.

ספיר איפרגן: הפנייה התקציבית נועדה להעברת עודפים משנת התקציב 2018 לשימוש בשנת 2019 בסך של 11,690,000 שקלים לתוכנית קרן לסיוע נוסף.

ספיר איפרגן: התוכנית הזו מיועדת למימון הקרן לסיוע נוסף.

ספיר איפרגן: הקרן הזו מממנת סיוע לחיילים משוחררים למטרות לימודים במכינות קדם-אקדמיות ובמוסדות להכשרה מקצועית.

ספיר איפרגן: יוצאים משם גם דמי קיום ללומדים במוסדות הללו וסיוע בשכר דירה לחיילים בודדים.

משה גפני: תודה רבה.

יעקב מרגי: שאלה.

יעקב מרגי: תוכלי לומר לי מה אחוז הניצול?

ספיר איפרגן: אחוז הניצול לשנת 2018 היה 91%.

משה גפני: מי בעד אישור הבקשה?

משה גפני: מי נגד?

משה גפני: מי נמנע?

משה גפני: בעד ההודעה – רוב ההודעה אושרה.

משה גפני: הבקשה אושרה.

אלון שוסטר: רוויזיה.

קטי קטרין שטרית: רוויזיה?

קטי קטרין שטרית: לחיילים משוחררים?

אלון שוסטר: מה, אנרגיה לא חשוב?

קטי קטרין שטרית: זה צריך להיות קונצנזוס.

משה גפני: רבותיי, אני חייב לסיים את הישיבה.

משה גפני: נשיא המדינה אושר, ואת כל האחרים אישרנו בוועדה אבל יש עליהם בקשה לרוויזיה.

קטי קטרין שטרית: שיהיה רשום שכחול לבן נגד החיילים המשוחררים.

אורית פרקש הכהן: לא, הצבענו בעד.

משה גפני: על כל השאר יש רוויזיה, ואנחנו מצפים שאו שיסירו את הרוויזיה - - -

קטי קטרין שטרית: אני מצפה מכם שתסירו את הרוויזיה על חיילים משוחררים.

משה גפני: קטי, או שמסירים את הרוויזיה או שמצביעים על הרוויזיה.

משה גפני: אני רק מודיע שחוץ מעל חיילים משוחררים אני הצטרפתי לרוויזיה על כל האחרים.

אורית פרקש הכהן: אנחנו גם עם החיילים המשוחררים.

קריאה: הם הורידו את הרוויזיה.

קטי קטרין שטרית: תודה.

קטי קטרין שטרית: אני רוצה הערה לפרוטוקול.

משה גפני: אבל אני חייב לסגור, אז רק משפט.

קטי קטרין שטרית: יש חוק שנקרא חוק לחינוך מיוחד, וסעיף 1 אומר שילדים אוטיסטים, ילדים עם פיגור, בגני ילדים – חוק שווה לכולם, גם לרשמי וגם ל-לא רשמי.

קטי קטרין שטרית: אני מבקשת לדון בנושא של גני ילדים בחינוך המיוחד הלא רשמי, שכרגע, בשלב זה, הם לא.

קטי קטרין שטרית: הם מופלים לרעה לעומת ילדים אחרים.

קטי קטרין שטרית: ילדים שהוכו פעם אחת, על ידי בורא עולם – אי אפשר להכות אותם פעמיים.

קטי קטרין שטרית: אני מבקשת להעלות את זה.

משה גפני: תודה רבה.

משה גפני: בשבוע הבא ביום שלישי תהיה העברה של החינוך המיוחד ואני אאפשר לך להעלות את העניין הזה, שהוא חשוב ממדרגה ראשונה, גם מבחינה הומנית, גם ציבורית וגם מוסרית.

משה גפני: תודה רבה, הישיבה נעולה.